6 Απελπισμένη η βασιλοπούλα έκλαιγε και μοιρολογούσε μέσα στη φυλακή της. Άκουσε το τραγούδι της από ψηλά ο Δίας, ο πατέρας των θεών, και έσκυψε να δει από πού ερχόταν αυτή η φωνή. Μόλις είδε τη Δανάη θαμπώθηκε από την ομορφιά της. Μέσα σε μια στιγμή ένιωσε έρωτα γι αυτήν. Αμέσως άλλαξε μορφή, έγινε χρυσή βροχή, πέρασε τα κάγκελα της φυλακής και την αγκάλιασε. Σάστισε η Δανάη! «Χρυσαφένια βροχή περίεργο. Τι δροσερό νερό και μυρωμένο!» ψιθύρισε. «Νιώθω σαν να ήρθε να χαϊδέψει το κορμί μου». Μ αυτό τον τρόπο η όμορφη Δανάη και ο Δίας, ο πατέρας των θεών, σαν γη και πνεύμα αγκαλιάστηκαν για ώρα πολλή.